

სს „ფინკა ბანკი საქართველო” მიკროსაფინანსო ჰოლდინგის FINCA Microfinance Holdings (FMH) გლობალური ქსელის ნაწილია. ფინკა ბანკს ძლიერი საერთაშორისო ფინანსური პარტნიორები ჰყავს, როგორიცაა: FINCA International (USA), საერთაშორისო ფინანსური კორპორაცია (IFC, World Bank Group) (USA), KFW Bankengruppe-გერმანიის განვითარების ბანკი, FMO-ნიდერლანდების გაერთიანებული ბანკი, responsAbility Social Investments AG, და Triple Jump. ფინკა ბანკი დღეისათვის 36 სერვის ცენტრის საშუალებით საბანკო მომსახურებას უწევს 100 000-ზე მეტ მომხმარებელს ქვეყნის თითქმის ყველა რეგიონში.

**სს „ფინკა ბანკი საქართველო“ აცხადებს ტენდერს ლეპტოპების, მონიტორების, პრინტერებისა და თხელი კლიენტების შესყიდვასთან დაკავშირებით.**

**ტენდერში მონაწილეობისათვის წარსადგენი დოკუმენტაცია:**

* სს „ფინკა ბანკი საქართველოს“ მიერ შემუშავებული დოკუმენტი- შეთავაზების მოთხოვნა (Request for Proposal) (აღნიშნულ დოკუმენტში მოცემული დანართი # 1; # 2; # 3 და # 4) შევსებული და დამოწმებული ხელმოწერითა და ბეჭდით.
* განახლებული ამონაწერი სამეწარმეო რეესტრიდან;
* სარეკომენდაციო წერილი პარტნიორი კომპანიებისგან;
* გამოცდილება, კვალიფიკაცია ( წერილობითი ფორმით);
* შესაბამისი ორგანოების ცნობა, რომელიც ამტკიცებს კომპანიის ანგარიშებზე და ქონებაზე ყადაღის არარსებობას;
* საგარანტიო და ანგარიშსწორების პირობები;

P.S შეთანხმებული ფასები დაფიქსირდება ხელშეკრულებაში და ცვლილებას არ დაექვემდებარება ხელშეკრულების ვადის განმავლობაში.

**კომპანიების მიერ წარმოდგენილი სატენდერო წინადადება უნდა შეიცავდეს შემდეგ ინფორმაციას:**

* თქვენს მიერ შემოთავაზებულ პროდუქტზე სრულად შევსებული დოკუმენტი;
* ხარჯების ანაზღაურების პირობები, საჭირო დოკუმენტები და პროცედურა
* პროდუქციის ღირებულება უნდა მოგავწოდოთ დოლარში დღგ.ს ჩათვლით
* ინვოისისა და პროდუქციის მოწოდების ვადები
* ამონაწერი სამეწარმეო რეესტრიდან

**განსაკუთრებული პირობები**

ხელშეკრულება დადგენილი პირობებით გაფორმდება იმ კომპანიებთან, რომლებიც სრულად დააკმაყოფილებენ კომისიის მოთხოვნას.

ხელშეკრულების ვადა განისაზღვრება 1 წლის ვადით.

პრეტენდენტის მიერ წარმოდგენილი არასწორი ან არასრულყოფილი წინადადება არ განიხილება.

წინადადებების განხილვისას, საჭიროების შემთხვევაში სატენდერო კომისია იტოვებს უფლებას კომპანიას მოსთხოვოს დამატებითი დოკუმენტაცია. პრეტენდენტის მიერ მითითებულ ვადაში დამატებითი დოკუმენტაციის წარუდგენლობის შემთხვევაში იგი ჩაითვლება დისკვალიფიცირებულად.

სს „ფინკა ბანკი საქართველო“ არ არის ვალდებული პრეტენდენტს განუმარტოს თავისი გადაწყვეტილების საფუძველი.

გთხოვთ გამოაგზავნოთ წარსადგენი დოკუმენტაცია დალუქული კონვერტით (კონვერტზე უნდა იყოს წარწერა -კონფიდენციალურია) ორგანიზაციის იურიდიულ მისამართზე: ქ. თბილისი, ვაჟა ფშაველას 71, ბლოკი 1, მე 3 სართული - სს „ფინკა ბანკი საქართველოს“ სათავო ოფისი.

ტენდერში მონაწილეობისათვის მზაობის შესახებ ან/და ნებისმიერი შეკითხვის არსებობის შემთხვევაში გთხოვთ მოგვწეროთ შემდეგ ელექტრონულ მისამართებზე: Gela.Zedginidze@finca.ge; Nino.Makhatadze@finca.ge; Ana. Dumbadze@finca.ge

სატენდერო წინადადებების მიღების ბოლო ვადაა 2021 წლის 15 აპრილი, 18:00 საათი.

სს ფინკა ბანკი საქართველო ახორციელებს საქმიანობას უმაღლესი ეთიკური და პროფესიული სტანდარტების მიხედვით და ბანკის შიდა წესების მიხედვით, ბანკის თანამშრომელს და/ან მასთან დაკავშირებულ პირს არ შეიძლება ჰქონდეს პირდაპირი ან არაპირდაპირი ფინანსური ინტერესი ბანკის რომელიმე კონტრაჰენტთან (ინტერესთა კონფლიქტი). აღნიშნულის გათვალისწინებით, ტენდერში მონაწილე კომპანიასა და ბანკის თანამშრომელს და/ან მათთან დაკავშირებულ პირებს შორის არ უნდა არსებობდეს ინტერესთა კონფლიქტი.